NOUSIKO JEESUS KUOLLEISTA? OSA 2: SELITYS
On historiallinen tosiasia, että Jeesus Nasaretilainen kuoli ja haudattiin.
Samoin että kuoleman ja hautaamisen jälkeen hauta löytyi tyhjänä.
Eri henkilöt ja ryhmät näkivät Jeesuksen elossa.
Ja jostain syystä Hänen opetus- lapsensa vakuuttuivat täysin siitä, -
että Jeesus oli noussut kuolleista.
Nämä ovat historiallisia tosiasioita. Miten selität ne?
Ne on historian saatossa yritetty kumota -
erilaisin luonnollisin selityksin.
Tutkitaanpa niistä neljää yleisintä.
Ensimmäisenä salaliittoteoria.
Teorian mukaan opetuslapset lavastivat ylösnousemuksen.
He varastivat Jeesuksen ruumiin ja valehtelivat nähneensä Hänet elossa -
syyllistyen siten aikojen suurimpaan huijaukseen.
Moni asia todistaa teoriaa vastaan. Se on toivottoman anakronistinen.
Se tarkastelee tilannetta myöhempien aikojen, -
ei ensimmäisen vuosisadan juutalaisten, näkökulmasta.
Juutalaisille oli mahdoton ajatus, että Messias kukistuu ja kuolee -
Israelin vihollisten käsissä, saati nousee kuolleista.
Juutalaisessa ajattelussa -
ylösnousemus on universaali tapahtuma maailmanajan lopussa -
eikä sillä ole yhteyttä Messiaaseen.
Salaliittoteoria ei myöskään ota huomioon opetuslasten vilpittömyyttä.
Kukaan ei antaudu kuoleman omaksi valheeksi tietämänsä sepitteen vuoksi.
Uuden testamentin rehellinen lukeminen paljastaa, -
että he uskoivat vilpittömästi asiaan ja olivat valmiit kuolemaan sen vuoksi.
Näistä ja muista syistä yksikään tutkija ei nykyisin puolla salaliittoteoriaa.
Tosiasioita on yritetty selittää myös valekuolemalla: -
Jeesus ei kuollut oikeasti. Hän virkosi haudassa, livahti jotenkin ulos -
ja onnistui vakuuttamaan opetuslapset ylösnousemuksestaan.
Tämäkin teoria kohtaa ylittämättömiä esteitä.
Se on lääketieteellisesti mahdoton. Rooman pyövelit olivat ammattilaisia.
He osasivat hommansa ja tarkastivat, että uhrit varmasti kuolivat.
Lisäksi Jeesusta kidutettiin niin raa'asti, -
hän olisi kuollut viimeistään suljetussa haudassa.
Toiseksi teoria on hyvin epäuskottava.
Puolikuollut mies, joka ryömi haudasta kipeästi sidonnan ja hoidon tarpeessa,
tuskin olisi vakuuttanut opetuslapsia kunniakkaasta ylösnousemuksesta.
Siksi yksikään Uuden testamentin historioitsija ei kannata teoriaa.
Kolmas selitys on siirretyn ruumiin teoria.
Ehkäpä Joosef Arimatialainen laski Hänet käytännön syistä hautaansa -
vain väliaikaisesti mutta siirsi ruumiin myöhemmin rikollisten yhteishautaan.
Niinpä löytäessään tyhjän haudan opetuslapset päättelivät, -
että Jeesuksen oli täytynyt nousta kuolleista.
Tämäkään teoria ei tarjoa riittävää selitystä.
Juutalainen laki kielsi ruumiin siirtämisen hautaamisen jälkeen, -
paitsi suvun hautaan.
Lisäksi rikollisten hautausmaa sijaitsi teloituspaikan vieressä.
Ruumis olisi voitu helposti heittää suoraan sinne.
Ja kun ylösnousemusta alettiin julistaa, -
Joosef olisi oikaissut virhekäsityksen.
Niinpä nykytutkijat eivät puolla tätäkään teoriaa.
Viimeisenä hallusinaatioteoria: -
Opetuslapset eivät oikeasti nähneet Jeesusta, vaan vain kuvittelivat Hänet.
He kaikki näkivät hallusinaation.
Tässäkin teoriassa on huomattavia ongelmia.
Jeesus ei ilmestynyt ainoastaan kerran, vaan monia kertoja; -
ei vain yhdessä paikassa, vaan eri paikoissa; -
ei vain yhdelle henkilölle, vaan eri henkilöille; -
ei vain yhdelle kerrallaan, vaan ihmisjoukoille; -
ja ei vain uskoville, vaan myös ei-uskoville.
Hallusinaatiotapauksista kertovissa psykologian kirjoissa -
ei esiinny vastaavanlaisia tapauksia.
Toiseksi hallusinaatiot olisivat saaneet heidät uskomaan korkeintaan, -
että Jeesus oli mennyt taivaaseen, -
eikä noussut kuolleista vastoin juutalaisten uskomuksia.
Lisäksi muinaisessa maailmassa -
näkyjä poisnukkuneista ei tulkittu niin, että henkilö elää -
vaan että hän on kuollut ja siirtynyt tuonpuoleiseen.
Viimeiseksi teoria ei edes yritä selittää tyhjää hautaa.
Neljän yleisimmän luonnollisen teorian -
ei onnistu selittää historiallisia tosiasioita. Mitä jää jäljelle?
Yksi mahdollisuus on alkuperäisten silminnäkijöiden selitys, -
että Jumala herätti Jeesuksen kuolleista.
Toisin kuin muut teoriat tämä selittää tyhjän haudan, -
Jeesuksen ilmestymiset elossa -
ja opetuslasten valmiuden kuolla uskonsa tähden.
Mutta onko tämä selitys uskottava?
Vaatiihan se ihmeen, yliluonnollisen teon Jumalalta.
Mietipä. Jos Jumalan olemassaolo on ylipäätään mahdollista, -
silloin ihmeetkin ovat mahdollisia eikä tätä selitystä voi sulkea pois.
Onhan mahdollista, että Jumala on olemassa.
Miten siis sinä selität ylösnousemuksen?
Suomennos: Marianne Tenetz